৭ দিনের মধ্যে শেষ করতে হবে SIR শুনানি! নির্দেশ কমিশনের

ওয়েব ডেস্ক : এসআইআর (SIR) নিয়ে একেই বিতর্ক চলছে। তার মধ্যে বঙ্গে (West Bengal) লজিক্যাল ডিসক্রিপান্সির নামে সাধারণ মানুষকে নোটিস পাঠাচ্ছে নির্বাচন কমিশন (Election Commission)। ফলে বহু মানুষ হয়রানির শিকার হচ্ছেন বলে অভিযোগ উঠছে। সূত্রের খবর, এসব নিয়ে রাজ্যের আধিকারিকরাও সংশয় প্রকাশ করে বলছেন, এত মানুষকে শুনানিতে ডাকা হলে চূড়ান্ত ভোটার তালিকা প্রকাশ করতে আরও সময় লাগতে পারে। তবে নির্দিষ্ট সময়ে এসআইআর-এর সম্পূর্ণ কাজ শেষ করার জন্য শুক্রবার একাধিক নির্দেশ দিল নির্বাচন কমিশন।

কমিশনের (Election Commission) নয়া নির্দেশিকায় বলা হয়েছে, শনিবার, বিকেল ৫টার মধ্যে ভোটারদেরকে পাঠাতে হবে শুনানির নোটিস। ১ ফেব্রুয়ারি, রবিবার বিকেল ৫টার মধ্যে বিএলও (BLO)-রা সেই নোটিস পৌঁছে দেবেন। কিন্তু এর পরে আর কোনও নোটিস গ্রাহ্য করা হবে না বলেই জানানো হয়েছে। আগামী ৭ দিনের মধ্যে শুনানি শেষ করার নির্দেশ দেওয়া হয়েছে। ২ ফেব্রুয়ারি শুনানি কেন্দ্রে টাঙাতে হবে ভোটারদের হাজিরার তথ্যও।

আরও খবর : মিমিকে বলছি এর শেষ দেখে আমি ছাড়ব, হুঙ্কার তনয় শাস্ত্রীর

এছাড়া রোল অবজার্ভারদের কাজে মাইক্রোঅবজারভাররা সাহায্য করবে বলেও জানানো হয়েছে। সিস্টেমে আপলোড হওয়া সমস্ত ডিজিটাল নথি চেক করতে হবে। তা করতে হবে অবজার্ভার ও রোল অবজার্ভার ইনপুট এবং ইআরও ও এইআরও-দের। এই কাজ দেখাশোনার দায়িত্বে থাকবেন ডিইও, রোল অবজার্ভার, স্পেশাল রোল অবজার্ভার এবং সিইও।

অন্যদিকে এই সব প্রক্রিয়ায় যাতে কোনও ধরণের নিময় না ভাঙায় হয়, যাতে সব কাজ সম্পন্ন হয় তা দেখবেন জেলা নির্বাচন আধিকারিরা। শুনানি শেষ সমস্ত তথ্য চেক করার দায়িত্বে থাকবেন বিশেষ পর্যবেক্ষকরা।

এসআইআর (SIR) শুনানির মাঝে রাজ্যে এসেছে কমিশনের ফুল বেঞ্চ। শুক্রবার একটি বৈঠকও হয়। তার পরেই কমিশনের তরফে এমন নির্দেশ দেওয়া হল।