প্রকৃত ভারতীয় হয়েও নাম নেই তালিকায়! বাদ গেল সাত জন

ওয়েব ডেস্ক : রাজ্যে শেষ হয়েছে এসআইআর (SIR)-এর কাজ। ১৬ ডিসেম্বর, মঙ্গলবার প্রকাশিত হয়েছে খসড়া তালিকা। তবে সেই তালিকা থেকে বাদ গেল একই বুথের সাত জনের নাম। তাঁদের অভিযোগ, ২০০২ সালের ভোটেও নাম রয়েছে তাঁদের। কিন্তু তা সত্বেও নাম বাদ গেল তাঁদের। এ নিয়ে বেশ দুশ্চিন্তায় রয়েছে পরিবারগুলো।

জানা গিয়েছে, দুলাল মৃধা, ইয়ারুন বিবি, শিখা মন্ডল, মিরা চক্রবর্তী সহ ৭ জনের নাম বাদ গেল একই বুথে। ঘটনাটি ঘটেছে বাদুড়িয়ার চাত্রা পঞ্চায়েতের ১৫ নম্বর বুথের ঘটনা। শুধু তাই নয়, বাদ যাওয়ার তালিকায় লেখা রয়েছে তাঁরা নিখোঁজ। এই ঘটনায় যেমন চাঞ্চল্য ছড়িয়েছে। তেমনই বেশ চিন্তায় রয়েছেন বাদ যাওয়া ব্যক্তিরা।

আরও খবর : এবার রিষড়ায় ED-র হানা! শুরু তলাশি, জিজ্ঞাসাবাদ! কিন্তু কেন?

খসড়া তালিকা থেকে বাদ যাওয়া ব্যক্তিদের দাবি, তাঁরা প্রকৃত ভারতীয়। ২০০২ সালের লিস্টেও নাম রয়েছে। সঠিকভাবে ফর্ম ফিলাপ করেছেন তাঁরা। কিন্তু তা সত্বেও নাম বাদ গিয়েছে তাঁদের। কেন নাম বাদ গেল তা তারা বুঝতে পারছেন না। তারা প্রশ্ন তুলেছেন, কার গাফিলতিতে এমন হল?

এ নিয়ে বিএলও (BLO) অভিনব দত্ত বলেন, এই সমস্যা বিডিও অফিস বা সার্ভার ডাউনের জন্য হয়েছে। তবে যে কারণেই হোক এই সাতটি পরিবার রীতিমতো উদ্বিগ্ন। আর এই নিয়ে রীতিমতো খুব প্রকাশ করেছে স্থানীয় তৃণমূলের (TMC) ব্লক সভাপতি কুমারেশ রায়। তিনি বলেন, যে কাজ করতে দু’বছর সময় লাগে, সেই কাজ যদি এক মাসের মধ্যে হয় তাহলে এরকম ভাবে নাম বাদ যাবে প্রকৃত ভারতীয়দের ।